  Константин Вознесенских Анжелика Тихонова корреспондент 23-тӥ южтолэзе Удмуртиын коронавирусэн 53 черламъёсты ковид-центръёсы понӥзы. Берло нуналскын коронавируслы 4 сюрс 177 эскеронъёс ортчытӥзы, 230 адямилэсь висёнэз шараязы, соос пӧлын 14 аресозь 37 пиналъёс но 65 арессэс ортчем 54 арлыдоос. Со сярысь элькунысь тазалыкез утёнъя министерство ивортӥз. Та дыре эмчиос доразы эмъяськись 4 сюрс 233 адямиез чакласа возё. Эмъяськонниын кыллись 43 муртлэн тазалыкез секыт лыдъяське. 589 адями йӧназ. Кык мурт улонысь кошкиз. Кышномуртъёслы 63, 70 арес вал. 24-тӥ южтолэзьлы Удмуртиын коронавирусэн черлан 162 сюрс 20 учыр лабораториосын зэматэмын. 147 сюрс 960 адями йӧназ, 3 сюрс 961 мурт улонысь кошкиз. 695 сюрс 41 адями коронавируслэсь вакцинацие пыриськиз, со пӧлысь 550 сюрс 214 мурт кыкетӥ компонетсэ пуктӥз. 118 сюрс 741 адями одӥг компонентъем «Спутник Лайт» вакцинаен прививка лэсьтӥз. 132 сюрс 41 мурт ревакцинациез ортчиз. Тегъёс: Тазалык коронавирус Ижкар Удмуртия  